《韶州岁事十首 其七》
明代·何吾驺

世乱驱人出敝庐，千秋知己手丹书。春光好送汀州道，一扫氛霾岁与除。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。